Gandia incorpora noves màquines per a la desinfecció dels carrers
16 abril 2020

## Gandia incorpora noves màquines per a la desinfecció dels carrers16 abril 2020Última actualització: 14 juliol 2025

![](../gestion/img/WhatsApp-Image-2020-04-16-at-11.15.29-3.jpeg)  
  

FCC, empresa concessionària del servei de neteja viària i recollida de residus de la ciutat, ha incorporat aquesta mateixa setmana nous equips per a la neteja i desinfecció de la ciutat.

Als sis equips autònoms de polvorització manual que venien funcionant des del primer dia de la declaració de l'estat d'alarma, se sumen ara dues atomitzadores noves que permetran més rapidesa i versatilitat a l'hora de distribuir productes desinfectants a la via pública.

Els nous aparells han entrat en funcionament hui mateix a les zones República Argentina i Centre Històric.

El regidor delegat de Serveis Bàsics, **Miguel Ángel Picornell**, ha declarat que amb aquestes noves màquines es pretén augmentar la freqüència de neteja i desinfecció dels carrers. "_Podrem optimitzar millor els recursos de què disposem i acudirem als llocs amb més freqüència. Seguirem actuant en tots els carrers i tots els districtes de la ciutat i seguirem incidint en aquells llocs més concorreguts com ara farmàcies, fleques, consultoris mèdics, supermercats_".

"_Una vegada més, vull agrair l'esforç dels treballadors de la neteja perquè ells també estan fent front a aquesta pandèmia a peu de carrer_" va declarar l'edil.

[Twittear](https://twitter.com/share)